
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 851 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της υπ’ αριθμ. 3455 (ΦΟΡ) 488/11.4.1997 


απόφασης σύστασης Επιτροπής Βιοηθικής. 1 

Εμπορία-διακίνηση-διάθεση κατεψυγμένων αλιευμά¬ 
των, που φέρουν επίπαγο (υγρό κάλυψης). 2 

Χρηματοδότησης Ειδικών Λογαριασμών Ιδρυμάτων 
για την καταβολή αμοιβών μελών ΔΕΠ για την 
συμμετοχή τους σε ομάδες εργασίας υποστήρι¬ 
ξης έργων του ΕΠΕΑΕΚ. 3 


Συγκρότηση αμειβόμενης Επιτροπής Διενέργειας Δια¬ 
γωνισμού και Αξιολόγησης Προσφορών για το έργο 
«Εξειδίκευση Επικοινωνιακής Στρατηγικής και Εφαρ¬ 
μογή Επικοινωνιακού Σχεδίου Δράσης του Επιχει¬ 
ρησιακού Προγράμματος Εκπαίδευσης και Αρχικής 

Επαγγελματικής Κατάρτισης (ΕΠΕΑΕΚ)». 4 

Προσαρμογή της Ελληνικής νομοθεσίας προς τις δι¬ 
ατάξεις της Οδηγίας 2005/40/ΕΚ του Ευρωπαϊκού 
Κοινοβουλίου και του Συμβουλίου της 7ης Σεπτεμ¬ 
βρίου 2005 για την τροποποίηση της οδηγίας 
77/541/ΕΟΚ του Συμβουλίου περί προσεγγίσεως 
των νομοθεσιών των κρατών μελών των αναφε- 
ρομένων στις ζώνες ασφαλείας και στα συστήμα¬ 


τα συγκρατήσεως των οχημάτων με κινητήρα... 5 
Έγκριση συμβάσεων μίσθωσης έργουστη Φιλαρμο¬ 
νική Δήμου Πεύκης. 6 

Έγκριση συμβάσεων μίσθωσης έργου στο Κέντρο 

Παιδιού Δήμου Αγ. Παρασκευής. 7 

Έγκριση συμβάσεων μίσθωσης έργου στον Οργανι¬ 
σμό Αθλησης Δήμου Αγ. Παρασκευής. 8 

Έγκριση συμβάσεων μίσθωσης έργου στο Πολιτιστι¬ 
κό Οργανισμό Δήμου Αγ. Δημητρίου. 9 

Έγκριση συμβάσεων μίσθωσης έργου στη Φιλαρμο¬ 
νική Δήμου Αγ. Παρασκευής. 10 


ΑΠΟΦΑΣΕΙ Σ 

Αριθμ. 1257θ(ΦΟΡ 774) (1) 


Τροποποίηση της υπ’ αριθμ. 3455(ΦΟΡ) 488/11.4.1997 από¬ 
φασης σύστασης Επιτροπής Βιοηθικής. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1 .Τις διατάξεις : 

α. Του ν. 1514/1985 «Ανάπτυξη επιστημονικής και τεχνο- 

λογικής έρευνας» (ΦΕΚ Α' 13) και της παρ. 1 του άρθρου 27 
του ν. 3054/2002 «Οργάνωση της αγοράς πετρελαιοειδών 
και άλλες διατάξεις» (ΦΕΚ Α’ 230). 

β. Του ν. 2919/2001 «Σύνδεση έρευνας και τεχνολογίας με 
την παραγωγή και άλλες διατάξεις» (ΦΕΚ 128/Α). 

γ. Την ανάγκη ανασυγκρότησης της συσταθείσας με την 
υπ’ αριθμ. 3455 (ΦΟΡ)488/11.4.1997 υπουργική απόφαση Επι¬ 
τροπής Βιοηθικής. 

δ. Το γεγονός ότι η παρούσα απόφαση δεν προκαλεί 
δαπάνη εις βάρος του Κρατικού Προϋπολογισμού, απο¬ 
φασίζουμε: 

Αντικαθιστούμε την πρώτη παράγραφο του διατακτικού 
ως εξής: 

1 α. Αθανάσιος Κάίσης, Καθηγητής Νομικής Σχολής Αρι- 
στοτελείου Πανεπιστημίου Θεσσαλονίκης 

β. Γεώργιος Κάλλιας, Πρόεδρος και Επιστημονικός Διευ¬ 
θυντής Ερευνητικού Κέντρου Βιοϊατρικών Επιστημών «Αλ. 
Φλέμινγκ». 

γ. Παύλος Κορδοπάτης, Καθηγητής Φαρμακογνωσίας και 
Χημείας Φυσικών Προϊόντων Τμήματος Φαρμακευτικής Πα¬ 
νεπιστημίου Πατρών 

δ. Αντώνιος Κουτσελίνης, Ομότιμος Καθηγητής Ιατρικής 
Σχολής ΕΚΠΑ. 

ε. Νικόλαος Μοσχονάς, Καθηγητής Μοριακής Γενετικής 
Τμήματος Βιολογίας Πανεπιστημίου Κρήτης στ. Χαράλα¬ 
μπος Μουτσόπουλος, Καθηγητής Παθολογικής Φυσιολογί¬ 
ας, Ιατρική Σχολή Πανεπιστημίου Αθηνών. 

ζ. Νικόλαος Ξυδάκης, Αρχισυντάκτης εφημερίδας «Κα¬ 
θημερινή». 

η. Γεώργιος Σκαράκης, Καθηγητής Βελτίωσης Φυτών και Γε- 
ωργικού Πειραματισμού Γεωπονικού Πανεπιστημίου Αθηνών. 

θ. Νικόλαος Χατζηνικολάου, Μητροπολίτης Μεσογαίας 
και Λαυρεωτικής 

Κατόπιν των παραγράφων 2 και 3 της τροποποιούμενης 
απόφασης προστίθενται οι ακόλουθες: 

4. Ως εκπρόσωπος της Γ ενικής Γ ραμματείαςΈρευνας και 
Τεχνολογίας ορίζεται η Κωνσταντίνα Μπότση, υπάλληλος 
αορίστου χρόνου Ελληνικού Ινστιτούτου Παστέρ, αποσπα¬ 
σμένη στη ΓΓΕΤ, με αναπληρώτρια τη Μαρία Χριστούλα, 
μόνιμη υπάλληλο ΓΓΕΤ, Προϊσταμένη Τ μήματος Διοικητικής 
και Οικονομικής Εποπτείας Φορέων, Διεύθυνσης Εποπτείας 
Ερευνητικών Φορέων. 

5. Χρέη γραμματέως της επιτροπής θα εκτελεί η Μαριέττα 
Σιόντη, υπάλληλος ορισμένου χρόνου του ΕΚ. «Αθηνά», συνερ- 
γάτις της ΓΓΕΤ, με αναπληρώτρια τη Αοβέρδου Ελένη, μόνιμη 
υπάλληλο ΓΓΕΤ, Διεύθυνση Εποπτείας Ερευνητικών Φορέων. 

6. Κατά τα λοιπά ισχύει η υπ’ αριθμ. 3455 (ΦΟΡ) 488/ 
11.4.1997 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 

Αριθμ. Α2-3255 (2) 

Εμπορία-διακίνηση-διάθεση κατεψυγμένων αλιευμάτων, 
που φέρουν επίπαγο (υγρό κάλυψης). 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπ’ όψιν 

1. Τον ν. 1558/1985 «Κυβέρνηση και Κυβερνητικά Όργανα», 
όπως τροποποιήθηκε και ισχύει. 

2. Το π.δ. 397/1988 «Οργανισμός του Υπουργείου Εμπορί¬ 
ου», όπως τροποποιήθηκε και ισχύει. 

3. Το ν.δ. 136/1946 «Περί Αγορανομικού Κωδικός», όπως 
τροποποιήθηκε και ισχύει. 

4. Το π.δ. 27/1996 «Συγχώνευση των Υπουργείων Τουρι¬ 
σμού, Βιομηχανίας-Ενέργειας-Τεχνολογίας και Εμπορίου 
στο Υπουργείου Ανάπτυξης». 

5. Το π.δ. 122/2004 «Ανασύσταση του Υπουργείου Του¬ 
ρισμού». 

6. Την από 24.2.2006 (ΦΕΚ 249/Β/27.2.2006) κοινή Απόφαση 
των Πρωθυπουργού και Υπουργού Ανάπτυξης «Ανάθεση 
αρμοδιοτήτων στους Υφυπουργούς Ανάπτυξης Αθανάσιο 
Νεράντζη και Ιωάννη Παπαθανασίου». 

7. Την υπ’ αριθμ. Ζ1-404/14.6.2001 απόφαση των Υπουρ¬ 
γών Οικονομίας-Οικονομικών και Ανάπτυξης «Αναγραφή 
των τιμών προϊόντων, που προσφέρονται στον καταναλω- 
τή-Προσαρμογή της ελληνικής νομοθεσίας στην Οδηγία 
98/6/ΕΚ του Ευρωπαϊκού Κοινοβουλίου και Συμβουλίου περί 
προστασίας των καταναλωτών, όσον αφορά την αναγρα¬ 
φή των τιμών των προϊόντων, που προσφέρονται στους 
καταναλωτές». 

8. Την ανάγκη εναρμόνισης της Αγορανομικής Διάταξης 
«περί την εμπορία και διάθεση κατεψυγμένων αλιευμάτων 
με επίπαγο» προς τις Οδηγίες 98/6/ΕΚ και 2000/13/ΕΚ και 
την υπ’ αριθμ. Ζ1-404/14.6.2001 κοινή υπουργική απόφαση, 
σε συνδυασμό μάλιστα και με την από 10.2.2006 επιστολή 
της Ευρωπαϊκής Ενωσης, με την οποία επισημαίνεται η 
επιτακτική ανάγκη τροποποίησης της Α.Δ 4/04, στα πλαίσια 
της εναρμόνισης αυτής. 

9. Το π.δ. 786/1978 «Περί της κτηνιατρικής επιθεωρήσεως 
νωπών, κατεψυγμένων και λοιπών συντηρημένων εδωδίμων 
αλιευμάτων», όπως τροποποιήθηκε με το π.δ. 290/92. 

10. Την Α.Δ. 14/89 «Κωδικοποίηση Αγορανομικών Διατάξε¬ 
ων, εκδοθείσων μέχρι την 16.2.1989», όπως τροποποιήθηκε 
και ισχύει. 

11. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

Το άρθρο 107 Α της Αγορανομικής Διάταξης 14/1989, όπως 
αντικαταστάθηκε με την όμοια 4/2004, αντικαθίσταται ως 
ακολούθως : 

«Άρθρο 107 Α 

Εμπορία-διακίνηση-διάθεση κατεψυγμένων 
αλιευμάτων που φέρουν επίπαγο (υγρό κάλυψης) 

1. Για την ορθή εφαρμογή των διατάξεων του παρόντος 
άρθρου, ορίζονται τα εξής: 

α) Ο επίπαγος των κατεψυγμένων αλιευμάτων, για τον 
οποίο κάνει αναφορά το π.δ. 786/1978 του Υπουργείου 
Αγροτικής Ανάπτυξης-Τροφίμων, όπως τροποποιήθηκε: 
με το π.δ. 290/1992, θεωρείται «υγρό κάλυψης», κατά τις 
επιταγές της Ευρωπαϊκής Ένωσης, 

β) Ως συσκευασμένα «κατεψυγμένα αλιεύματα, θεωρού¬ 
νται αυτά, που διατίθενται στην εσωτερική αγορά σε επώ¬ 
νυμη και κλειστή συσκευασία, στην οποία αναγράφονται οι 
επιβαλλόμενες από άλλες διατάξεις ενδείξεις και της οποί¬ 
ας το άνοιγμα γίνεται μόνο από τον τελικό καταναλωτή 

γ) Ως «χύμα» κατεψυγμένα αλιεύματα, θεωρούνται αυτά, 
που δεν πληρούν τις διατάξεις της ως άνα (β) περίπτωσης. 

δ) Ως «Βάρος με επίπαγο» κατεψυγμένων αλιευμάτων, 
θεωρείται αυτό που εμπεριέχει το καθαρό στραγγισμένο 


βάρος του αλιεύματος και το βάρος του φερόμενου επί 
αυτού επίπαγου (υγρού κάλυψης). 

ε) Ως «Καθαρό στραγγισμένο βάρος» κατεψυγμένων 
αλιευμάτων, θεωρείται το καθαρό βάρος του αλιεύματος, 
απαλλαγμένο τελείως από το βάρος του φερόμενου επί 
αυτού επίπαγου (υγρού κάλυψης). 

2. Κατά παρέκκλιση των διατάξεων της παραγράφου 1 
του άρθρου 8 της παρούσας Α.Δ. 14/1989, Η αγοραπωλη¬ 
σίες κατεψυγμένων αλιευμάτων με επίπαγο, μετάξί) των 
επιχειρήσεων (εισαγωγέων, χονδρεμπόρων, βιομηχανιών 
και βιοτεχνιών επεξεργασίας, συσκευασίας, τυποποίησης 
και λιανοπωλητών), μπορούν να διενεργούνται σε τιμή ανά 
χιλιόγραμμο βάρους με επίπαγο (υγρού κάλυψης), κατά 
την έννοια των διατάξεων της (δ) περίπτωσης της ως άνω 
παραγράφου 1, ανεξάρτητα αν τα είδη αυτά είναι συσκευ¬ 
ασμένα ή χύμα. 

3. Προκειμένου για κατεψυγμένα αλιεύματα με επίπα¬ 
γο, που κυκλοφορούν στην εσωτερική αγορά οε «συσκευ¬ 
ασμένη μορφή», κατά την έννοια των διατάξεων της (β) 
περίπτωσης της ως άνω παραγράφου 1, υποχρεωτικά επί 
της εξωτερικής επιφάνειας της συσκευασίας, σε ορατό 
για τον καταναλωτή σημείο και με ευδιάκριτα γράμματα, 
αναγράφονται οι κατωτέρω ενδείξεί: 

«ΒΑΡΟΣ ΜΕ ΕΠΙΠΑΓΟ π.χ. 1200 ΓΡΑΜΜΑΡΙΑ 

ΚΑΘΑΡΟ ΒΑΡΟΣ (δηλαδή στραγγισμένο) 

π.χ. 1080 ΓΡΑΜΜΑΡΙΑ. 

Η ευθύνη για την αναγραφή των ενδείξεων αυτών βαρύνει 
εξ ίσου όλες τις επιχειρήσεις, που αναφέρονται στην ως 
άνω παράγραφο 2. 

4. Προκειμένου για κατεψυγμένα αλιεύματα με επίπαγο, 
που κυκλοφορούν στην εσωτερική αγορά σε «χύμα μορφή», 
κατά την έννοια της (γ) περίπτωσης της ως άνω παραγρά¬ 
φου 1, επιτρέπεται να διατίθενται με την μορφή αυτή στον 
τελικό καταναλωτή, με την προϋπόθεση όμως τήρησης των 
κατωτέρω δεσμευτικών διατάξεων. 

Κατονομάζουμε ως ακολούθως, τις μορφές κατεψυγ¬ 
μένων αλιευμάτων, που επιτρέπεται να διατίθενται χύμα 
στον καταναλωτή και υπό τον όρο ότι το ποσοστό του 
φερόμενου επίπαγου (υγρού χάλυψης) δεν θα υπερβαίνει, 
κατά περίπτωση το 10% ή 15%. 


ΜΕ ΕΠΙΠΑΓΟ ΜΕΧΡ110 % ΜΕ ΕΠΙΠΑΓΟ ΜΕΧΡ115 % 


- Ψάρια ολόκληρα. Ψάρια -Φιλέτο και φέτες ψαριών, απο¬ 
κεφαλισμένα και Ψάρια αποκεφαλισμένα ε κ - 

σπλαχνισμένα Ψάρια και εκσπλαχνισμένα 

σε μεγάλα τεμάχια. χωρίς δέρμα, Μαλακόστρακα 

αποφλοιωμένα ή μη, προβρα- 
σμένα ή μη, Μαλάκια καθαρι¬ 
σμένα - τεμαχισμένα ή μη 

5. Γ ια την διασφάλιση των συμφερόντων του καταναλω¬ 
τικού κοινού, ως προς το αληθές των ενδείξεων της ως 
άνω παραγράφου 3 και του ανώτατου ποσοστιαίου ορίου 
του επίπαγου της ως άνω παραγράφου 4, παραθέτουμε 
κατωτέρω τον μαθηματικό τύπο, προσδιορίζει με ακρίβεια 
την σχέση «Καθαρό στραγγισμένο βάρος (δηλαδή καθαρό 
βάρος χωρίς επίπαγο)- 
Ποσοστό φερομένου επίπαγου», ήτοι: 
ρ (Α-Β) χ 100 
Α 


Επεξηγηματικά, όπου Α το συνολικό βάρος αλιεύματος 
μαζί με τον επίπαγο (υγρό κάλυψης), όπου Β το καθαρό 
στραγγισμένο βάρος (δηλαδή το καθαρό βάρος) χωρίς 
επίπαγο, όπου Ε το ποσοστ) του επίπαγου. 

6. Στα πλαίσια των διατάξεων του άρθρου 38 (παραγρ. 
2) του Αγορανομικού Κωδικός, οι λιανοπο ιλητές κατε¬ 
ψυγμένων αλιευμάτων με επίπαγο, υποχρεούνται όπως σε 
κάθε τέτοιο είδος, που εκθέτουν προς πώληση, τοποθετούν 
ή αναρτούν ή προσδένουν πινακίδα, που θα είναι ορατή 
από τον καταναλωτή, στην οποία θα αναγράφεται η τιμή 
διάθεσης του είδους στον καταναλωτή. 

Η τιμή αυτή θα αναφέρεταί: 

α) Σε τιμή ανά μονάδα μέτρησης (κιλό) βάρους με επί¬ 
παγο, προκειμένου για το προϊόν αυτό που διοτίθεται «σε 

χύμα μορφή», κατά την έννοια της (γ) περίπτωσης της ως 
άνω παραγράφου 1. 

β) Σε τιμή πώλησης ανά συσκευασία, προκειμένου για 
το προϊόν αυτό που διατίθεται «σε συσκευασμένη μορφή», 
κατά την έννοια της (β) περίπτωσης της ως άνω παρα¬ 
γράφου 1. 

Ειδικά για την περίπτωση αυτή, στην πινακίδα αναγρά¬ 
φεται, πέρα από την τιμή πώλησης ανά συσκευασία και η 
τιμή ανά μονάδα μέτρησης (κιλό) καθαρού στραγγισμένου 
βάρους (δηλαδή καθαρού βάρους χωρίς επίπαγο), κατόπιν 
αναγωγής της πρώτης τιμής στη δεύτερη. 

Δεν είναι υποχρεωτική η αναγραφή στην πινακίδα της 
τιμής ανά μονάδα μέτρησης, αν η ποσότητα που εμπερι¬ 
έχεται στη συσκευασία ισοδυναμεί με 1.000 γραμμάρια 
καθαρού στραγγισμένου βάρους (δηλαδή καθαρού βάρους 
χωρίς τον επίπαγο). 

Η τιμή πώλησης ανά συσκευασία αφορά πάντα την πο¬ 
σότητα που εμπεριέχεται στη συσκευασία και αναφέρεται 
στο καθαρό στραγγισμένο βάρος. 

7. Οι διατάξεις του παρόντος άρθρου εφαρμόζονται 
υποχρεωτικά και για τις περιπτώσεις, όπου τα ανωτέρω 
κατεψυγμένα αλιεύματα διατίθενται προς Νοσοκομεία, Κλι¬ 
νικές, Ευαγή Ιδρύματα, Ομαδικές Κατασκηνώσεις, διάφορες 
Υπηρεσίες του Δημοσίου, των Ν.Π.Δ.Δ, των ΔΕΚΟ και των 
Ο.Τ.Α. καθώς και σε Κέντρα ομαδικής εστίασης, που προ¬ 
μηθεύονται κατεψυγμένα αλιεύματα με επίπαγο, με μόνη 
διαφορά, ότι, εφόσον η διάθεση αυτή θα αφορά τέτοια 
αλιεύματα σε συσκευασμένη μορφή, αυτά δεν μπορούν να 
φέρουν επίπαγο υψηλότερο από το ποσοστό, που ορίζεται 
κατά περίπτωση στην ως άνω παράγραφο 4». 

Αρθρο 2 

1. Επί τιμολογίων αγοραπωλησίας κατεψυγμένων αλιευ¬ 
μάτων, εκδοθέντων υπό το καθεστώς της καταργηθείσας 
Α..Δ. 4/04, εφόσον φέρουν την ένδειξη «ΠΩΛΗΣΗ ΜΟΝΟ 
ΣΕ ΚΑΘΑΡΟ ΒΑΡΟΣ», η ένδειξη αυτή εξ αντικειμένου δε 
συνιστά παράβαση. 

Επί συσκευασμένων κατεψυγμένων αλιευμάτων, που κυ¬ 
κλοφόρησαν στην αγορά υπό το καθεστώς της καταρ¬ 
γηθείσας Α.Δ. 4/04, η αναγραφή επ’ αυτών της ένδειξης 
«ΚΑΘΑΡΟ ΒΑΡΟΣ ... (π. χ. 1200 ΓΡΑΜΜΑΡΙΑ)», εξ αντικειμένου 
δεν συνιστά παράβαση. 

2. Με την έναρξη ισχύος της παρούσας, καταργείται η 
Α.Δ. 4/2004. 

Άρθρο 3 

Οι παραβάτες της παρούσας που ισχύει σε όλη την Χώρα 
από την 15η Ιουλίου 2006, διώκονται κάΐ τιμωρούνται σύμ¬ 
φωνα με τον ισχύοντα Αγορανομικό Κώδικα. 

Να δημοσιευθεί στην Εφημερίδα της Κυβερνήσεως και 
να ανακοινωθεί στον ημερήσιο Τύπο. 

Αθήνα, 23 Ιουνίου 2006 

Ο ΥΦΥΠΟΥΡΓΟΣ 

ΙΩΑΝ. ΠΑΠΑΘΑΝΑΣΙΟΥ 
-♦- 

Αριθμ. 12971 (3) 

Χρηματοδότησης Ειδικών Λογαριασμών Ιδρυμάτων για 
την καταβολή αμοιβών μελών ΔΕΠ για την συμμε¬ 
τοχή τους σε ομάδες εργασίας υποστήριξης έργων 
του ΕΠΕΑΕΚ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Το άρθρο 29Α του ν. 1558/1985 «Κυβέρνηση και Κυβερνη¬ 
τικά Όργανα» (ΦΕΚ 137/Α), όπως προστέθηκε με το άρθρο 
27 του ν. 2081/1992 (ΦΕΚ 154/Α) και αντικαταστάθηκε με το 
άρθρο 1, παρ. 2α του ν. 2469/1997 (ΦΕΚ 38/Α). 

2. Την με αρ.πρ. 37876/ΣΤ5/26.04.2004 κοινή απόφαση 


του Πρωθυπουργού και της Υπουργού Εθνικής Παιδείας & 
Θρησκευμάτων «Καθορισμός αρμοδιοτήτων των Υφυπουρ¬ 
γών του Υπουργείου Εθνικής Παιδείας και Θρησκευμάτων», 
(ΦΕΚ 608/Τ.Β/26.04.2004). 

3. Την υπ' αριθμ. ΚΑ/3345/14.12.2000 κοινή υπουργική από¬ 
φαση περί σύστασης της Ειδικής Υπηρεσίας του ΕΠΕΑΕΚ 
στο ΥπΕΠΘ, (ΦΕΚ 1533/Β) και τις τροποποιήσεις της. 

4. Το ν. 2860/2000 «Διαχείριση, παρακολούθηση και έλεγ¬ 
χος του Κοινοτικού Πλαισίου Στήριξης και άλλες διατάξεις» 
(ΦΕΚ 251/Α/14.11.2000) καθώς και τις τροποποιήσεις του. 

5. Το π.δ. 4/2002 «Εκτέλεση ενεργειών Τεχνικής Βοήθειας 

- Στήριξης και διαχείριση των αντίστοιχων πόρων» και ιδίως 
τα άρθρα 1 παρ. 4 και 3, παρ. 6 (ΦΕΚ 3/Α/14.1.20 02). 

6. Την υπ’ αριθμ. 1466/Ε.Υ.Σ 105/17.1.2002 (ΦΕΚ 78/τεύχος 
Β/29.1.2002) περί καθορισμού των στοιχείων του ετήσιου 
προγράμματος ενεργειών Τεχνικής Βοήθειας - Στήριξης 
σύμφωνα με το άρθρο 12, παρ. 3 του ν. 2860/2000 (ΦΕΚ 
78/Β/29.1.2002). 

7. Την υπ’ αριθμ. 15630/ΕΥΣΣΑΑΠ/1230/10.4.2006 Απόφα¬ 
ση του Υφυπουργού Οικονομίας και Οικονομικών, με την 
οποία εγκρίνεται το ετήσιο πρόγραμμα Τεχνικής Βοήθειας 

- Στήριξης, έτους 2006. 

8. Τον ν. 2530/1997(ΦΕΚ 218/23.10.1997), άρθρο 2 περί 
αμοιβών μελών ΔΕΠ. 

9. Την υπ’ αριθμ. 10946/Γ7/2.2.2005 (ΦΕΚ193/Β/15.2.20 05) 
υπουργική απόφαση με θέμα «Συγκρότηση Ομάδας Εργασί¬ 
ας Εμπειρογνωμόνων για την επικαιροποίηση της επιλογής 
του υλικού των συλλογών των σχολικών βιβλιοθηκών» 

10. Την υπ’ αριθμ. 43359/Γ7/27.4.2005 (ΦΕΚ606/Β/6.5.2005) 
υπουργική απόφαση με θέμα «Τροποποίηση Υπ. Απόφ. με 
θέμα: Συγκρότηση Ομάδας Εργασίας Εμπειρογνωμόνων για 
την επικαιροποίηση της επιλογής του υλικού των συλλογών 
των σχολικών βιβλιοθηκών» 

11. Την υπ’ αριθμ. 66348/Γ7/4.7.2005 (ΦΕΚ979/Β/13.7.2005) 
υπουργική απόφαση με θέμα «Τροποποίηση Υπ. Απόφ.43359/ 
Γ7/27.4.2005 με θέμα: Συγκρότηση Ομάδας Εργασίας Εμπει¬ 
ρογνωμόνων για την επικαιροποίηση της επιλογής του 
υλικού των συλλογών των σχολικών βιβλιοθηκών» 

12. Την υπ’ αριθμ. 2/60683/0022/10.11.2005 (ΦΕΚ 1614/ 
Β/22.11.2005) κοινή υπουργική απόφαση καθορισμού απο¬ 
ζημίωσης της ομάδας εργασίας εμπειρογνωμόνων. 

13. Την υπ’ αριθμ. 32320/Γ7/30.3.2005 υπουργική απόφα¬ 
ση με θέμα: «Ορισμός Θεματικών Υπευθύνων για την επι- 
καιροποίηση της επιλογής του υλικού των συλλογών των 
σχολικών βιβλιοθηκών στο πλαίσιο του Γ' ΚΠΣ» 

14. Την υπ’ αριθμ. 39510/Γ7/18.4.2005 (ΦΕΚ553/Β/25.4.2005) 
υπουργική απόφαση με θέμα «Τροποποίηση Υπ. Απόφ. 
32320/Γ7/30.3.2005 με θέμα: Ορισμός Θεματικών Υπευθύ¬ 
νων για την επικαιροποίηση της επιλογής του υλικού των 
συλλογών των σχολικών βιβλιοθηκών στο πλαίσιο του Γ’ 
ΚΠΣ » 

15. Την υπ’ αριθμ. 2/60689/0022/10.11.2005 (ΦΕΚ1614/ 
Β/22.11.2005) κοινή υπουργική απόφαση καθορισμού απο¬ 
ζημίωσης της ομάδας θεματικών υπευθύνων. 

16. Το υπ. αριθμ. 3217/19.6.2006 έγγραφο της Ε.Υ.Ε Προ¬ 
γραμμάτων ΚΠΣ του ΥΠΕΠΘ στο οποίο αναφέρονται τα 
μέλη των ομάδων εργασίας που είναι μέλη ΔΕΠ μαζί με 
τα ύψη των αποζημιώσεων που τους αναλογούν σύμφωνα 
με τις σχετικές κοινές υπουργικές αποφάσεις και τα προ- 
βλεπόμενα στον ν. 3205/2003. 

17. Την ανάγκη ομαλής εκτέλεσης του ετήσιου προγράμ¬ 
ματος Τεχνικής Βοήθειας - Στήριξης, αποφασίζουμε: 

Τις χρηματοδοτήσεις στους Ειδικούς Λογαριασμούς των 
Ιδρυμάτων, όπως φαίνονται στον παρακάτω πίνακα: 


Ιδρύματα μελών Δ.Ε.Π. ΠΟΣΟ 

Ειδικός Λογαριασμός Ε.Κ.Π.Α. 3.200,00 

Ειδικός Λογαριασμός ΤΕΙ Αθήνας 1.200,00 

Γ ενικό Σύνολο 4.400,00 


Οι εν λόγω χρηματοδοτήσεις αφορούν την πληρωμή 
μελών ΔΕΠ που συμμετείχαν ως μέλη (εμπειρογνώμονες 
και θεματικοί υπεύθυνοι) ομάδων εργασίας στο πλαίσιο 
υποστήριξης έργων του ΕΠΕΑΕΚ. Οι ομάδες εργασίας συ- 

γκροτήθηκαν και οι αμοιβές τους καθορίστηκαν σύμφωνα 
με τα σχετικά 9 έως και 15 από την ΕΥΕ Προγραμμάτων 
ΚΠΣ του ΥΠΕΠΘ. Το ποσό της αμοιβής ανά άτομο προσδι¬ 
ορίζεται με σχετική απόφαση πληρωμής που θα αποσταλεί 
στον Ειδικό Λογαριασμό κάθε Ιδρύματος. 

Οι χρηματοδοτήσεις πραγματοποιούνται στο πλαίσιο 
του εγκεκριμένου ετήσιου προγράμματος Τεχνικής Βοή¬ 
θειας - Στήριξης της ΕΥΔ ΕΠΕΑΕΚ, για το έτος 2006 έργο 
2002ΣΕ04530061 Ενέργειες Τεχνικής Βοήθειας ΕΠΕΑΕΚ 
χρηματοδοτούμενες από αμιγώς εθνικούς πόρους 2000- 
2006. Συγκεκριμένα, η κατηγορία δαπάνης που θα καλυφθεί 
με τις εν λόγω χρηματοδοτήσεις είναι η Δ.1 «Αμοιβή ομάδων 
ή επιτροπών εργασίας». 

Οι εν λόγω χρηματοδοτήσεις αποτελούν μέρος του ποσού 
εκχώρησης προς την ΕΥΕ Προγραμμάτων ΚΠΣ του ΥΠΕΠΘ 
που εγκρίθηκε σύμφωνα με την υπ’ αριθμ. 17497/6.9.2005 
(ΦΕΚΙ518/Β/4.11.20 05) υπουργική απόφαση. 

Οι πληρωμές θα πραγματοποιηθούν σύμφωνα με τις ειδι¬ 
κές διάταξες που διέπουν το καθεστώς των Ειδικών Λογα¬ 
ριασμών των Ιδρυμάτων (π.δ. 4/2002, άρθρο 3, παρ. 6). 

Οι Ειδικοί Λογαριασμοί των Ιδρυμάτων υποχρεούνται 
όπως τηρούν αρχεία με όλα τα σχετικά παραστατικά και 
στοιχεία, τα οποία θα είναι ανά πάσα στιγμή διαθέσιμα σε 
ελέγχους από εθνικά ή κοινοτικά όργανα, σύμφωνα με τις 
κείμενες κοινοτικές και εθνικές διατάξεις. 

Η ευθύνη τήρησης των αρχείων και των στοιχείων αυτών 
ανήκει αποκλειστικά στους Ειδικούς Λογαριασμούς των 
Ιδρυμάτων, ενώ η Ειδική Υπηρεσία Διαχείρισης του ΕΠΕΑΕΚ 
διατηρεί το δικαίωμα της να λαμβάνει γνώση αυτών. 

Η νομιμότητα και η σκοπιμότητα των δαπανών, στο 
πλαίσιο της εν λόγω χρηματοδότησης, θα υπόκεινται στον 
έλεγχο των προβλεπομένων από την Ελληνική Νομοθεσία 
οργάνων. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 12682 (4) 

Συγκρότηση αμειβόμενης Επιτροπής Διενέργειας Δια¬ 
γωνισμού και Αξιολόγησης Προσφορών για το έργο 
«Εξειδίκευση Επικοινωνιακής Στρατηγικής και Εφαρ¬ 
μογή Επικοινωνιακού Σχεδίου Δράσης του Επιχει¬ 
ρησιακού Προγράμματος Εκπαίδευσης και Αρχικής 
Επαγγελματικής Κατάρτισης (ΕΠΕΑΕΚ)». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του νόμου 2860/2000 (Άρθρα 4, παρ. 3) 
περί «Διαχείρισης, Παρακολούθησης και Ελέγχου του Κοι¬ 
νοτικού Πλαισίου Στήριξης και άλλων διατάξεων» 

2. Το π.δ. 4/14.1.2002 «περί εκτέλεσης ενεργειών τεχνι¬ 
κής βοήθειας - στήριξης και διαχείρισης των αντίστοιχων 
πόρων» 

3. Οδηγία 2004/18/ΕΚ του Ευρωπαϊκού Κοινοβουλίου και 
του Συμβουλίου της 31ης Μαρτίου 2004 «περί συντονισμού 
των διαδικασιών σύναψης δημοσίων συμβάσεων έργων, 
προμηθειών και υπηρεσιών» 

4. π.δ. 346/1998 «Προσαρμογή της Ελληνικής Νομοθεσίας 
για τις δημόσιες συμβάσεις υπηρεσιών προς τις διατάξεις 
της Οδηγίας 92/50 (ΦΕΚ Α' 230/1998) όπως τροποποιήθηκε 
και ισχύει με το π.δ. 18/2000 (ΦΕΚ Α' 15/2000) και το π.δ. 
101/2003 (ΦΕΚ Α' 195/2003), κατά το μέρος που δεν αντί- 
κειται στις διατάξεις της Οδηγίας 2004/18/ΕΚ. 

5. Την κοινή απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης, Εθνικής Οικονομίας και 


Εθνικής Παιδείας και θρησκευμάτων (ΦΕΚ 1533/Β'/14.12.2000) 
με θέμα «Σύσταση Ειδικής Υπηρεσίας στο Υπουργείο Εθνι¬ 
κής Παιδείας και θρησκευμάτων», καθώς και όλες τις με- 
τέπειτα τροποποιήσεις της. 

6. Τις διατάξεις του π.δ. 394/1996/ΚΕΦ. Δ’ ειδικών Διατάξε¬ 
ων / Άρθρο 38 περί «Συγκρότησης συλλογικών οργάνων». 

7. Την υπ’ αριθμ. 35235/ΣΤ5/16.4.2 0 04 (ΦΕΚ 583/τ.Β'/19.4.2004) 
απόφαση της Υπουργού ΥΠΕΠΘ «περί μεταβίβασης δικαιώ¬ 
ματος υπογραφής «Με εντολή Υπουργού». 

8. Την υπ’ αριθμ. 8874/27.4.2006 Προκήρυξη Ανοιχτού Διε¬ 
θνούς Διαγωνισμού του έργου «Εξειδίκευση Επικοινωνιακής 
Στρατηγικής και Εφαρμογή Επικοινωνιακού Σχεδίου Δρά¬ 
σης του Επιχειρησιακού Προγράμματος Εκπαίδευσης και 
Αρχικής Επαγγελματικής Κατάρτισης (ΕΠΕΑΕΚ)» 

9. Την ανάγκη συγκρότησης Επιτροπής Διενέργειας 
Διαγωνισμού και Αξιολόγησης Προσφορών του έργου 
«Εξειδίκευση Επικοινωνιακής Στρατηγικής και Εφαρμο¬ 
γή Επικοινωνιακού Σχεδίου Δράσης του Επιχειρησιακού 
Προγράμματος Εκπαίδευσης και Αρχικής Επαγγελματικής 
Κατάρτισης (ΕΠΕΑΕΚ)». 

10. Το γεγονός ότι προκαλείται δαπάνη που θα καλυφθεί 
από την Τεχνική Βοήθεια του Ε.Π.Ε.Α.Ε.Κ. 2000 - 2006, το 
ύψος της οποίας θα καθοριστεί με Κ.Υ.Α., σύμφωνα με τον 
ν.3205/2003. 

11. Το π.δ. 261/1997 για τη διαφάνεια στη διαφημιστικής 
προβολή του Δημοσίου και του ευρύτερου δημόσιου το¬ 
μέα από τα έντυπα και τα ηλεκτρονικά μέσα ενημέρωσης, 
αποφασίζει: 

Τη συγκρότηση αμειβόμενης Επιτροπής Διενέργειας 
Διαγωνισμού και Αξιολόγησης Προσφορών για το έργο 
«Εξειδίκευση Επικοινωνιακής Στρατηγικής και Εφαρμο¬ 
γή Επικοινωνιακού Σχεδίου Δράσης του Επιχειρησιακού 
Προγράμματος Εκπαίδευσης και Αρχικής Επαγγελματικής 
Κατάρτισης (ΕΠΕΑΕΚ)», αποτελούμενη από τους: 

1. Τσαγιάννη Βασίλειο, Προϊστάμενο ΕΥΔ ΕΠΕΑΕΚ, ως 
Πρόεδρο 

2. Γώγο Σοφοκλή, Προϊστάμενο Μονάδας Α’ ΕΥΔ ΕΠΕ¬ 
ΑΕΚ 

3. Ανδροβιτσανέα Μετάξια, Νομικός Σύμβουλος του Κρά¬ 
τους (ΝΣΚ) στο ΥΠΕΠΘ 

4. Παπαγεωργίου Σουλτάνα, Δ/ντρια Οικονομικών Υπη¬ 
ρεσιών του ΥΠΕΠΘ 

5. Νίκολη Δημήτρη, εκπρόσωπο της Ένωσης Εταιρειών 
Διαφήμισης και Επικοινωνίας 

Ως Γραμματειακή υποστήριξη ορίζονται οι: 

1. Αλεξανδροπούλου Διονυσία, στέλεχος Μονάδας Α’ ΕΥΔ 
ΕΠΕΑΕΚ 

2. Κλωνή Μαρία, συμβασιούχο ΕΚΠΑ 

Το έργο της Επιτροπής περιλαμβάνει δύο διαφορετικές 
και ανεξάρτητες μεταξύ τους φάσεις υλοποίησης , η κάθε 
μία από τις οποίες αποτελεί αυτοτελή λειτουργία και αρ¬ 
μοδιότητα της Επιτροπής. Συγκεκριμένα, η Επιτροπή, στην 
πρώτη φάση υλοποίησης του έργου της θα λειτουργήσει, 
με τις αρμοδιότητες «Επιτροπής Διενέργειας Διαγωνισμού» 
και στη δεύτερη φάση, θα λειτουργήσει με τις αρμοδιότη¬ 
τες «Επιτροπής Αξιολόγησης Προσφορών». 

Αναλυτικότερα, οι αρμοδιότητες της Επιτροπής καθο¬ 
ρίζονται ως εξής: 

ΑΡΜΟΔΙΟΤΗΤΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ 

Στο πλαίσιο αυτό, το έργο της Επιτροπής συνίσταταί: 

• Στην αποσφράγιση των προσφορών, σύμφωνα με την 
προβλεπόμενη στο τεύχος προκήρυξης διαδικασία 

• Στον έλεγχο των τυπικών δικαιολογητικών των υπο¬ 
ψηφίων αναδοχών 

• Στην απάντηση των τυχόν ενστάσεων που θα υπο¬ 
βληθούν. 

• Στην έκδοση πρακτικού με την βαθμολογία ως εισήγη¬ 
ση ανάθεσης προς την αναθέτουσα αρχή για την έκδοση 
εγγράφου κατακύρωσης του διαγωνισμού και την έγγρα¬ 
φη ανακοίνωση των αποτελεσμάτων στους υποψηφίους 
Αναδόχους. 

Στο πλαίσιο αυτό, το έργο της Επιτροπής συνίσταταί: 

• Στην αξιολόγηση των τεχνικών προσφορών των υπο¬ 
ψηφίων Αναδοχών 

• Στην αξιολόγηση των οικονομικών προσφορών των 
υποψηφίων Αναδοχών 

Και οι δύο αξιολογήσεις θα ολοκληρωθούν, σύμφωνα με 
την προβλεπόμενη στο τεύχος προκήρυξης διαδικασία 

Η αμοιβή των μελών της Επιτροπής και της Γραμμα¬ 
τειακής υποστήριξης θα καθορισθεί με ΚΥΑ, βάσει του ν. 
3205/2003. 

Τα μέλη της Επιτροπής που είναι στελέχη της ΕΥΔ ΕΠΕ- 
ΑΕΚ δεν αμείβονται και οι εργασίες θα γίνονται εκτός 
ωραρίου εργασίας. 

Η θητεία της Επιτροπής Διενέργειας Διαγωνισμού και 
Αξιολόγησης Προσφορών, θα διαρκέσει μέχρι την ολοκλή¬ 
ρωση του έργου της, όπως αυτό αναλύεται ανωτέρω. 

Η απόφαση να δημοσιευθεί στην Εφημερίδα της Κυβερ- 
νήσεως. 

Αθήνα, 16 Ιουνίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 61841/4522/05 (5) 

Προσαρμογή της Ελληνικής νομοθεσίας προς τις δια¬ 
τάξεις της Οδηγίας 2005/40/ΕΚ του Ευρωπαϊκού Κοι¬ 
νοβουλίου και του Συμβουλίου της 7ης Σεπτεμβρίου 
2005 για την τροποποίηση της οδηγίας 77/541/ΕΟΚ 
του Συμβουλίου περί προσεγγίσεως των νομοθεσι¬ 
ών των κρατών μελών των αναφερομένων στις ζώ¬ 
νες ασφαλείας και στα συστήματα συγκρατήσεως 
των οχημάτων με κινητήρα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψηΟ 

1. Τις διατάξεις: 

α. της παρ. 2 του άρθρου 84 του Κ.Ο.Κ. που κυρώθηκε με 
το ν. 2696/1999 «Κύρωση του Κώδικα Οδικής Κυκλοφορίας» 
(Α’ 57) 

β. των παραγράφων 1,2 και 3 του άρθρου 1 του ν. 1338/1983 
«Εφαρμογή του Κοινοτικού Δικαίου» (Α' 34) όπως τροποποι¬ 
ήθηκε με την παρ. 1 του άρθρου 6 του ν. 1440/1984 (Α' 70), 
της παραγράφου 1 ζ του άρθρου 2 του ν. 1338/1983 όπως 
τροποποιήθηκε με το άρθρο 2 του ν. 1880/1990 (Α’39) και 
του άρθρου 3 του ν. 1338/1983 όπως αυτό αντικαταστάθηκε 
από το άρθρο 65 του ν. 1892/90 (Α' 101), 

γ. Του άρθρου δεύτερου του ν. 2077/1992 (Α' 136) «Κύρωση 
της Συνθήκης για την Ευρωπαϊκή Ένωση και των σχετικών 
πρωτοκόλλων και δηλώσεων που περιλαμβάνονται στην 
Τελική πράξη» 

δ. Του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» όπως κωδικοποιήθηκε 
με το π.δ. 63/2005 (Α 98). 

ε. Του π.δ. 503/14.12.1983(Α 190/28.12.1983) «Συμμόρφωση 
της νομοθεσίας προς τις διατάξεις της 77/541/ΕΟΚ οδη¬ 
γίας του Συμβουλίου των Ευρωπαϊκών Κοινοτήτων, της 
28ης Ιουνίου 1977, «περί προσεγγίσεως των νομοθεσιών 
των Κρατών- Μελών, των αναφερομένων στις ζώνες ασφα¬ 
λείας και στα συστήματα συγκρατήσεως των οχημάτων 
με κινητήρα» 

2. Την ανάγκη συμμόρφωσης της Ελληνικής νομοθεσίας 
με τις διατάξεις της οδηγίας 2005/40/ΕΚ του Ευρωπαϊκού 
Κοινοβουλίου και του Συμβουλίου της 7ης Σεπτεμβρίου 
2005 για την τροποποίηση της οδηγίας 77/541/ΕΟΚ του 
Συμβουλίου περί προσεγγίσεως των νομοθεσιών των Κρα¬ 


τών- Μελών, των αναφερομένων στις ζώνες ασφαλείας και 
στα συστήματα συγκρατήσεως των οχημάτων με κινητήρα» 
(ΕΕΙ 255/146 της 30.9.2005) 

3. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

1. Στο π.δ. 503/83/14.12.1983(Α 190/28.12.1983) ως έχει τρο¬ 
ποποιηθεί και ισχύει προστίθεται το ακόλουθο άρθρο: 

«Αρθρο 2 α» 

1. Εξαιρούνται από τις διατάξεις του παρόντος τα συστή¬ 
ματα συγκράτησης που έχουν σχεδιαστεί με τρόπον ώστε 
να συμμορφώνονται προς τις διατάξεις του παραρτήματος 
VII της κ.υ.α. 53495/2475/02(Β116).όπως διορθώθηκε με την 
24816/13902/2004(13 '635) 

2. Οι απαιτήσεις του σημείου 3.2.1. του παραρτήματος 1 
του π.δ. 503/83/14.12.1983 (Α 190/28.12.1983) δεν ισχύουν για 
τις ζώνες ασφαλείας και συστήματα συγκράτησης που 
καλύπτονται από τις παραγράφους 1&2 

2. Στο άρθρο 1 του π.δ. 503/83/14.12.1983 (Α 190/28.12.1983) 
όπως ισχύει προστίθεται η ακόλουθη παράγραφος «Τα 
οχήματα των κατηγοριών Μ2 και Μ3 υποδιαιρούνται σε 
κλάσεις, όπως ορίζεται στο παράρτημα II Α της υπ’ αριθμ. 
47271/3950/21.12.92(Β'764) κοινής υπουργικής απόφασης, 
όπως αυτή ισχύει. 

3. Το παράρτημα I του π.δ 503/83/14.12.1983 (Α 190/28.12.1983) 
όπως τροποποιήθηκε με την 20804/834/2000(Ε?Ι372) τροπο¬ 
ποιείται ως εξής: 

α) η υποσημείωση σε σχέση με το σημείο 3.1. διαγρά¬ 
φεται β) το σημείο 3.1.1 αντικαθίσταται από το ακόλουθο 
κείμενο: 

3.1.1 «Με εξαίρεση τα καθίσματα τα οποία προορίζονται 
για χρήση μόνο όταν το όχημα είναι σταθμευμένο,τα κα¬ 
θίσματα των οχημάτων που εμπίπτουν στις κατηγορίες ΜΙ 
Μ2 (της κλάσης III ή Β), Μ3 (της κλάσης III ή Β) και Ν εξοπλί¬ 
ζονται με ζώνες ασφαλείας ή/ και συστήματα συγκράτησης 
σύμφωνα με τις απαιτήσεις της παρούσης. 

Στα οχήματα της κλάσης I, II, ή Α που εμπίπτουν στις 
κατηγορίες Μ 2 ή Μ 3 μπορούν να τοποθετούνται ζώνες 
ασφαλείας ή / και συστήματα συγκράτησης, υπό την προ¬ 
ϋπόθεση ότι συμμορφώνονται προς τις απαιτήσεις του 
παρόντος » 

« Άρθρο 2» 

Εφαρμογή 

1. Από 20 Απριλίου 2006, οι αρμόδιες υπηρεσίες δεν δύνα- 
νται για λόγους που αφορούν την τοποθέτηση των ζωνών 
ασφαλείας ή / και την τοποθέτηση συστημάτων συγκράτη¬ 
σης που ανταποκρίνονται στις απαιτήσεις της παρούσης 

α) να αρνούνται τη χορήγηση έγκρισης τύπου ΕΚ ή εθνι¬ 
κής έγκρισης τύπου, όσον αφορά τύπο οχήματος. 

β) να απαγορεύουν την ταξινόμηση, την πώληση ή τη 
θέση σε κυκλοφορία νέων οχημάτων 

2. Από τις 20 Οκτωβρίου 2006 και όσον αφορά την το¬ 
ποθέτηση ζωνών ασφαλείας ή/και την τοποθέτηση συ¬ 
στημάτων συγκράτησης που δεν ανταποκρίνονται στις 
απαιτήσεις του π.δ. 503/83/14.12.1983 (Α 190/28.12.1983) όπως 
τροποποιείται από την παρούσα, η αρμόδια υπηρεσία αρ- 
νείται τη χορήγηση εθνικής έγκρισης τύπου-δεν χορηγεί 
την έγκριση τύπου ΕΚ 

3. Από τις 20 Οκτωβρίου 2007, και όσον αφορά την το¬ 
ποθέτηση ζωνών ασφαλείας ή/και την τοποθέτηση συ¬ 
στημάτων συγκράτησης που δεν ανταποκρίνονται στις 
απαιτήσεις του π.δ. 503/83/14.12.1983 (Α 190/28.12.1983) όπως 
τροποποιείται από την παρούσα, οι αρμόδιες υπηρεσίες : 

α) θεωρούν ότι τα πιστοποιητικά συμμόρφωσης τα 
οποία συνοδεύουν νέα οχήματα, δεν ισχύουν πλέον για 
τους σκοπούς του άρθρου 7 παρ. 1 του π.δ. 431/20.10.1983 
(Α 160/7.11.1983). 

β) αρνούνται την ταξινόμηση, την πώληση ή τη θέση σε 

κυκλοφορία νέων οχημάτων, εκτός αν γίνεται χρήση των 
διατάξεων του άρθρου 8 παρ. 2 του π.δ. 431/20.10.1983 (Α 
160/7.11.1983). 

Άρθρο 3 

Η ισχύς της απόφασης αυτής αρχίζει από τη δημοσίευση 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

01 ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΜΙΧΑΛΗΣ Κ. ΛΙΑΠΗΣ 

-♦- 

Αριθμ. Οικ. 38564 (6) 

Έγκριση συμβάσεων μίσθωσης έργου 
στη Φιλαρμονική Δήμου Πεύκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση ,οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 « Συμβάσεις 
μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα., σύμφωνα με την οποία πρόκειται για γνήσιες συμ¬ 
βάσεις έργου που δεν υποκρύπτουν εξαρτημένη εργασία. 

4. Την με αριθμ. 24369/2006 εισηγητική μας έκθεση. 

5. Το υπ’ αριθμ. 33163/2006 έγγραφο του ΥΠ.ΕΣ.Δ.Δ.Α. το 
οποίο μας γνωρίζει την ΖΙΠΠ/Φ.ΕΓΚΡ./1/127/11080/22.6.2006 
απόφαση της επιτροπής του άρθρου 2 παρ. 1 της ΠΥΣ 55/1998 
και την υπ’ αριθμ. 32904/2006 απόφαση κατανομής του Υφυ¬ 
πουργού ΕΣ.Δ.Δ.Α με τις οποίες εγκρίθηκαν για τους Ο.Τ.Α. 
ά βαθμού συμβάσεις μίσθωσης έργου για ένα έτος, υπό την 
απαραίτητη προϋπόθεση τήρησης των διατάξεων του αρ.6 
του ν. 2527/1997 που ορίζουν μεταξύ άλλων ότι το προς ανά¬ 
θεση έργο δεν πρέπει να ανάγεται στα συνήθη καθήκοντα 
των υπαλλήλων των οικείων φορέων, αποφασίζουμε: 

Εγκρίνουμε την πρόσληψη με σύμβαση μίσθωσης έργου 
(6) ατόμων, για το χρονικό διάστημα ενός έτους, σύμφωνα 
με όσα διαλαμβάνονται στην υπ’ αριθμ. 6/2006 απόφαση 
του Διοικητικού Συμβουλίου της Φιλαρμονικής Δήμου Πεύ¬ 
κης και υπό την απαραίτητη προϋπόθεση τήρησης των 
διατάξεων του αρ.6 του ν.2527/1997 ως εξής: 

1 μαέστρος 

5 μουσικοί διαφόρων ειδικοτήτων, 

προκειμένου να συμβάλλουν με τη συμμετοχή τους στις 
εκδηλώσεις της Φιλαρμονικής και μέχρι να ολοκληρωθεί 
η μουσική κατάρτιση των εθελοντών ώστε να κρίνονται 
επαρκείς. 

Το έργο που θα αναλάβουν είναι η υποστήριξη του μου¬ 
σικού σχήματος με τη συμμετοχή τους στις συγκεκριμένες 
εκδηλώσεις και ως τούτο θα παραδίδεται τμηματικά. Το 
συνολικό ποσό αμοιβής των αναδοχών προβλέπεται στο 
ποσό των 8.040,00 € για μεν το μαέστρο και 6.000 € για 
τον κάθε μουσικό. 

Σε περίπτωση που οι ανάγκες έχουν καλυφθεί σε προ¬ 
σωπικό είτε με μετάταξη είτε με πρόσληψη μόνιμου προ¬ 
σωπικού παρακαλούμε να ενημερώσετε απευθείας το 
ΥΠ.ΕΣ.Δ.Δ.Α. εντός 5 ημερών από την λήψη της παρούσας 
απόφασης. 

Η δαπάνη που θα προκληθεί από την ανωτέρω απόφαση 
έχει προβλεφθεί σε βάρος του προϋπολογισμού έτους 2006 
του εν λόγω φορέα. 

Η απόφαση αυτή να δημοσιευθεί στην Εφημερίδα Κυ¬ 
βερνήσεως.. 


Αριθ. Οικ. 38540 (7) 

Έγκριση συμβάσεων μίσθωσης έργου στο Κέντρο Παι¬ 
διού Δήμου Αγ. Παρασκευής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση ,οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 « Συμβάσεις 
μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμ¬ 
βάσεις έργου που δεν υποκρύπτουν εξαρτημένη εργασία. 

4. Την υπ’ αριθμ. 35507/2006 εισηγητική μας έκθεση. 

5. Το υπ’ αριθμ. . 33163/2006 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την ΔΙΠΠ/Φ.ΕΓΚΡ./1/217/11080/22..2006 
απόφαση της επιτροπής του άρθρου 2 παρ. 1 της ΠΥΣ 55/98 
και την υπ' αριθμ. 32904/2006 απόφαση κατανομής του 
Υφυπουργού ΕΣ.Δ.Δ.Α με τις οποίες εγκρίθηκαν για τους 
Ο.Τ.Α. α’ βαθμού συμβάσεις μίσθωσης έργου για ένα έτος, 
υπό την απαραίτητη προϋπόθεση τήρησης των διατάξε¬ 
ων του αρ. 6 του ν. 2527/1997 που ορίζουν μεταξύ άλλων 
ότι το προς ανάθεση έργο δεν πρέπει να ανάγεται στα 
συνήθη καθήκοντα των υπαλλήλων των οικείων φορέων, 
αποφασίζουμε: 

Εγκρίνουμε την πρόσληψη με σύμβαση μίσθωσης έργου 
(4) ατόμων, για το χρονικό διάστημα ενός έτους, σύμφωνα 
με όσα διαλαμβάνονται στην υπ’ αριθμ. 26/2006 απόφαση 
του Διοικητικού Συμβουλίου του Κέντρου Παιδιού Δήμου Αγ. 
Παρασκευής και υπό την απαραίτητη προϋπόθεση τήρησης 
των διατάξεων του αρ.6 του ν. 2527/1997 ως εξής: 

1 Παιδίατρος 

1 Ψυχολόγος 

1 Δασκάλα Αγγλικών 

1 Δασκάλας μουσικοκινητικής αγωγής 

Η δαπάνη μισθοδοσίας του ανωτέρω προσωπικού θα 
προβλεφθεί στον προϋπολογισμό του Κ.Π. οικ. έτους 2006 
και θα εγγραφούν οι αναγκαίες πιστώσεις, οι οποίες είναι 
9.900 ευρώ για την ψυχολόγο, τη δασκάλα αγγλικών και 
τη δασκάλα μουσικοκινητικής και για την παιδίατρο 6.600 
ευρώ. 

Το έργο της παιδιάτρου είναι η εβδομαδιαία επίσκεψη 
στους παιδικούς σταθμούς για την ιατρική παρακολούθηση 
των νηπίων. Το έργο της ψυχολόγου είναι η καθημερινή 
επίσκεψη στους παιδικούς σταθμούς για την ψυχολογική 
επίβλεψη και παρακολούθηση των νηπίων σ’ όλες τους τις 
εκδηλώσεις. Το έργο της δασκάλας των Αγγλικών είναι η 
καθημερινή παρουσία της στα τμήματα των νηπίων και η 
εισαγωγή στην αγγλική γλώσσα μέσω του παιχνιδιού, της 
ομιλίας και της ακουστικής. Της δασκάλας της μουσικοκι- 
νητικής έργο είναι η απασχόληση των νηπίων με μουσική 
και χορό στο πλαίσιο της ολοκληρωμένης ανάπτυξης των 
δεξιοτήτων των νηπίων. Το έργο των ανωτέρω θα εκέγχε- 
ται από αρμόδια επιτροπή και θα βεβαιώνεται τμηματικά 
ανά δίμηνο και θα παρέχεται στους παιδικούς σταθμούς 
του Κέντρου Παιδιού. 

Σε περίπτωση που οι ανάγκες έχουν καλυφθεί σε προ¬ 
σωπικό είτε με μετάταξη είτε με πρόσληψη μόνιμου προ¬ 
σωπικού παρακαλούμε να ενημερώσετε απευθείας το 
ΥΠ.ΕΣ.Δ.Δ.Α. εντός 5 ημερών από την λήψη της παρούσας 
απόφασης. 

Η δαπάνη που θα προκληθεί από την ανωτέρω απόφαση 
έχει προβλεφθεί σε βάρος του προϋπολογισμού έτους 2006 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Ιουνίου 2006 


Αθήνα, 26 Ιουνίου 2006 


Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 


Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12099 


Αριθμ. 38543 (8) 

Έγκριση συμβάσεων μίσθωσης έργου στον Οργανισμό 

Άθλησης Δήμου Αγ. Παρασκευής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωοη, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 « Συμβάσεις 
μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμ¬ 
βάσεις έργου που δεν υποκρύπτουν εξαρτημένη εργασία. 

4. Την υπ’ αριθμ. 35507/2006 εισηγητική μας έκθεση. 

5. Το υπ’ αριθμ. 33163/2006 έγγραφο του ΥΠ.ΕΣ.Δ.Δ.Α. το 
οποίο μας γνωρίζει την ΔΙΠΠ/Φ.ΕΓΚΡ./1/217/11080/22.6.200 
6 απόφαση της επιτροπής του άρθρου 2 παρ. 1 της ΠΥΣ 
55/1998 και την υπ’ αριθμ. 32904/2006 απόφαση κατανο¬ 
μής του Υφυπουργού ΕΣ.Δ.Δ.Α με τις οποίες εγκρίθηκαν 
για τους Ο.Τ.Α. α’ βαθμού συμβάσεις μίσθωσης έργου για 
ένα έτος, υπό την απαραίτητη προϋπόθεση τήρησης των 
διατάξεων του αρ. 6 του ν. 2527/1997 που ορίζουν μεταξύ 
άλλων ότι το προς ανάθεση έργο δεν πρέπει να ανάγεται 
στα συνήθη καθήκοντα των υπαλλήλων των οικείων φορέων, 
αποφασίζουμε: 

Εγκρίνουμε την πρόσληψη με σύμβαση μίσθωσης έργου 
(19) ατόμων, για το χρονικό διάστημα ενός έτους, σύμφωνα 
με όσα διαλαμβάνονται στην υπ’ αριθμ. 77/2006 απόφα¬ 
ση του Διοικητικού Συμβουλίου του Οργανισμού Άθλησης 
Δήμου Αγ. Παρασκευής και υπό την απαραίτητη προϋπό¬ 
θεση τήρησης των διατάξεων του αρ.6 του ν. 2527/1997 
ως εξής: 

α. Τέσσερις (4) καθηγητές φυσικής αγωγής (ΠΕ) για τέ¬ 
νις. 

β. Δύο (2) καθηγητές φυσικής αγωγής (ΠΕ) για το πρό¬ 
γραμμα κολύμβησης. 

γ. Δύο (2) καθηγητές φυσικής αγωγής (ΠΕ) για τη γυμνα¬ 
στική γυναικών. 

δ. Ένα (1) καθηγητή φυσικής αγωγής (ΠΕ) για ενόργανη 
γυμναστική. 

ε. Ένα (1) καθηγητή φυσικής αγωγής (ΠΕ) για ρυθμική 
γυμναστική. 

στ.Ένα (1) καθηγητή φυσικής αγωγής (ΠΕ) για εκμάθηση 
πετοσφαίρισης σε παιδιά. 

ζ.Ένα (1) καθηγητή φυσικής αγωγής (ΠΕ) για διδασκαλία 
παραδοσιακών χορών. 

η.Ένα (1) κοθηγητή φυσικής αγωγής (ΠΕ) ως υπεύθυνο για 
τις σχολικές αθλητικές δραστηριότητες της περιφέρειας 
του Δήμου Αγ. Παρασκευής (Οργάνωση πεζοποριών, σχο¬ 
λικών πρωταθλημάτων σε διάφορα αγωνίσματα κ.λ.π.) 

Β. Δύο (2) δασκάλους χορού (ΔΕ) για τη διδασκαλία Ευ¬ 
ρωπαϊκών και λάτιν σε ενήλικες, καθόσον υπάρχει ανάλογο 
ενδιαφέρον από τους δημότες μας. 

Γ. Ένα (1) γιατρό, που είναι απαραίτητος να παρίστα- 
ται κατά την διεξαγωγή αγώνων ομαδικών αθλημάτων και 
πρωταθλημάτων. 

Δ. Ένα (1) ειδικό συντήρησης για το χλοοτάπητα του 
γηπέδου που, όπως είναι ευνόητο, πρέπει να συντηρείται. 

Ε. Δύο (2) φυσικά πρόσωπα (ΠΕ Διοικητικού) με γνώση 
χειρισμού Η/Υ, για την κάλυψη των αναγκών του ΟΑΔΑΠ, 
ήτοι: 

α. Για τη μηχανοργάνωση όλων των αρχείων του Οργανι¬ 
σμού μας, όπως αυτά προκύπτουν μετά τη συγχώνευση των 
προαναφερομένων Νομικών Προσώπων και τη δημιουργία 
Τράπεζας Δεδομένοι. 

β. Γ ια την παρακολούθηση των διοικητικών εργασιακών 
και οικονομικών θεμάτων του Οργανισμού, καθώς και τον 
προγραμματισμό και την παρακολούθηση εκτέλεσης δια¬ 
φόρων αθλητικών εκδηλώσεων. 

Το συνολικό ποσό της αμοιβής τους θα έχει ως εξής: 

α. Για τους καθηγητές φυσικής αγωγής (ΠΕ) : 13.500 € 
για κάθε ανάδοχο. 


β. Για τους δασκάλους χορού (ΔΕ) : 11.500 € για κάθε 
ανάδοχο. 

γ. Για το γιατρό: 15.000 € 
δ. Για το συντηρητή του χλοοτάπητα: 15.000 € 
ε. Γ ια τους χειριστές Η/Υ ειδικούς της μηχανοργάνωσης 
(ΠΕ-Διοικητικού): 15.000 € για κάθε ανάδοχο. 

Η παράδοση όλων των παραπάνω έργων θα γίνεται τμη¬ 
ματικά. 

Σε περίπτωση που οι ανάγκες έχουν καλυφθεί σε προ¬ 
σωπικό είτε με μετάταξη είτε με πρόσληψη μόνιμου προ¬ 
σωπικού παρακαλούμε να ενημερώσετε απευθείας το 
ΥΠ.ΕΣ.Δ.ΔΑ εντός 5 ημερών από την λήψη της παρούσας 
απόφασης. 

Η δαπάνη που θα προκληθεί από την ανωτέρω απόφαση 
έχει προβλεφθεί σε βάρος του προϋπολογισμού έτους 2006 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 38377 (9) 

Έγκριση συμβάσεων μίσθωσης έργου στο Πολιτιστικό 
Οργανισμό Δήμου Αγ. Δημητρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 «Διοίκηση ,οργάνωση, 
στελέχωση Περιφέρειας, ρύθμιση θεμάτων για την τοτηκή 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 « Συμβάσεις 
μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμ¬ 
βάσεις έργου που δεν υποκρύπτουν εξαρτημένη εργασία. 

4. Την υπ’ αριθμ. 17613/2006 εισηγητική μας έκθεση. 

5. Το υπ’ αριθμ. 32916/2006 έγγραφο του ΥΠ.ΕΣ.Δ.Δ.Α. το 
οποίο μας γνωρίζει την ΔΙΠΠ/Φ.ΕΓΚΡ./1/215/10284/22.6.200 
6 απόφαση της επιτροπής του άρθρου 2 παρ. 1 της ΠΥΣ 
55/1998 και την υπ' αριθμ. 32905/2006 απόφαση κατανο¬ 
μής του Υφυπουργού ΕΣ.Δ.Δ.Α με τις οποίες εγκρίθηκαν 
για τους Ο.Τ.Α. α’ βαθμού συμβάσεις μίσθωσης έργου για 
ένα έτος, υπό την απαραίτηττ προϋπόθεση τήρησης των 
διατάξεων του αρ. 6 του ν. 2527/1997 που ορίζουν μεταξύ 
άλλων ότι το προς ανάθεση έργο δεν πρέπει να ανάγεται 
στα συνήθη καθήκοντα των υπαλλήλων των οικείων φο¬ 
ρέων, αποφασίζουμε: 

Εγκρίνουμε την πρόσληψη με σύμβαση μίσθωσης έργου 
30 ατόμων, για το χρονικό διάστημα ενός έτους, σύμφωνα 
με όσα διαλαμβάνονται στην υπ’ αριθμ. 25/2006 απόφαση 
του Διοικητικού Συμβουλίου του Πολιτιστικού Οργανισμού 
Δήμου Αγ. Δημητρίου και νπό την απαραίτητη προϋπό¬ 
θεση τήρησης των διατάξεων του αρ. 6 του ν. 2527/1997 
ως εξής : 

1. Θεατρικές Ομάδες 

Λειτουργούν η Θεατρική Ομάδα, το Εφηβικό Θεατρικό 
Εργαστήρι και το Παιδικό Εργαστήρι Θεάτρου που ζινε- 
βάζουν ετησίως ένα έργο έκαστο υπό τις εντολές και την 
καθοδήγηση εξειδικευμένου τροσωπικού ήτοι: Ενός (1) σκη¬ 
νοθέτη, 

Ενός (1) σκηνογράφου, 

Δύο (2) βοηθών σκηνοθέτη 

Το ανωτέρω έογο των σκηνοθετών και του σκηνογράφου 
δεν ανάγεται στον κύκλο των καθηκόντων των υπαλλήλων 
του Πολιτιστικού Οργανισμού και δεν μπορεί να εκτελεστεί 
από το υπάρχον προσωπικό κατά συνέπεια ο Πολιτιστικός 
Οργανισμός δύναται με το άρθρο 6 του ν.2527/1997 να 
τυνάψει συμβάσεις μίσθωσης έργου με το ανωτέρω προ¬ 
σωπικό οι οποίες δεν υποκρύπτουν εξαρτημένη εργασία. 

Το έργο θα παραδοθεί τμηματικά το ίδιο και οι αποδοχές 
ήτοι κατά την πρόοδό του. 

2. Δημοτική Χορωδία 

Ένας (1) Διευθυντής Χορωδίας, 

Ένας (1) Καθηγητής Φωνητικής 

Οι ανωτέρω θα απασχολούνται δύο ημέρες την εβδομά¬ 
δα επί 6-8 ώρες στον χώρο της Δημοτικής Χορωδίας, για 
την διδασκαλία των μελών της Χορωδίας του Δήμου και 
συμμετοχή στις εμφανίσεις της όπως σε εκδηλώσεις του 
Δήμου και του Πολιτιστικού Οργανισμού. 

Το ανωτέρω έργο δεν ανάγεται στον κύκλο των καθη¬ 
κόντων των υπαλλήλων του Πολιτιστικού Οργανισμού και 
δεν μπορεί να εκτελεστεί από το υπάρχον προσωπικό κατά 
συνέπεια ο Πολιτιστικός Οργανισμός δύναται με το άρθρο 
6 του ν. 2527/1997 να συνάψει συμβάσεις μίσθωσης έργου 
με το ανωτέρα) προσωπικό οι οποίες δεν υποκρύπτουν 
εξαρτημένη εργασία. Το έργο θα παραδοθεί τμηματικά το 
ίδιο και οι αποδοχές ήτοι κατά την πρόοδο του. 

3. Δημοτική Φιλαρμονική 
Ένας (1) Αρχιμουσικός 
Ένας (1) εκτελεστής τούμπας 
Δύο (2) εκτελεστές κρουστών 
Τρεις (3) εκτελεστές κλαρινέτου 
Ένας (1) εκτελεστής φαγκότου 

Τέσσερεις (4) εκτελεστές τρομπέτας 
Ένας (1) εκτελεστής τρομπονίου 
Δύο (2) εκτελεστές σαξοφώνου 
Δύο (2) εκτελεστές φλάουτου 
Δύο (2) εκτελεστές κόρνου 
Δύο (2) εκτελεστές ευφωνίου 
Ένας (1) εκτελεστής όμποε 

Οι ανωτέρω μουσικοί θα παρέχουν το έργο τους στην 
έδρα της φιλαρμονικής, επί τουλάχιστον 2 ώρες την εβδο¬ 
μάδα για τις πρόβες που απαιτούνται για τις παραστάσεις 
της Δημοτικής Φιλαρμονικής και τις προγραμματισμένες 
συναυλίες στο Δημοτικό Θέατρο ή σε υποϊθριο χώρο καθώς 
και σε εκδηλώσεις του Δήμου -εθνικές και θρησκευτικές 
εορτές-. 

4. Για την Δημοτική Φιλαρμονική 

Έναν (1) Διευθυντή Μουσικών Συνόλων, για διδασκαλία 
και Δ/νση μουσικών συνόλων, τα οποία θα προετοιμάζουν 
ρεπερτόριο προς παρουσίαση είτε στα πλαίσια των εκ¬ 
δηλώσεων που λαμβάνουν χάρα στο Δημοτικό Θέατρο, 
είτε σε ανοιχτούς χώρους, εντός και εκτός των ορίων του 
Δήμου μας. 

Έναν (1) Μουσικό Γραφέα, με αντικείμενο την ενασχόλη¬ 
ση με το μουσικό υλικό για τις παραστάσεις της Δημοτι¬ 
κής Φιλαρμονικής, τις προγραμματισμένες καλλιτεχνικές 
εκδηλώσεις του Πολιτιστικού Οργανισμού καθώς και τις 
ανάγκες των μουσικών συνόλων. Οι ανωτέρω μουσικοί θα 
παρέχουν το έργο τους στην έδρα της φιλαρμονικής επί 
8 ώρες την εβδομάδα. 

Το ανωτέρω έρνο δεν ανάγεται στο κύκλο των καθηκό¬ 
ντων των υπαλλήλων του Πολιτιστικού Οργανισμού ναι δεν 
μπορεί να εκτελεστεί από το υπάρχον προσωπικό κατά 
συνέπεια ο Πολιτιστικός οργανισμός δύναται με το άρθρο 
6 του ν. 2527/1997 να συνάψει συμβάσεις μίσθωσης έργου 
με το ανωτέρω προσωπικό οι οποίες δεν υποκρύπτουν 
εξαρτημένη εργασία. Το έργο θα παραδοθεί τμηματικά το 
ίδιο και οι αποδοχές ήτοι κατά την πρόοδο του. 

Σε περίπτωση που οι ανάγκες έχουν καλυφθεί σε προσω¬ 
πικό είτε με μετάταξη είτε με πρόσληψη μόνιμου προσωπι¬ 


κού παρακαλούμε να ενημερώσετε απευθείας το ΥΠΈΣΑΔΑ 
εντός 5 ημερών από την λήψη της παρούσας απόφασης. 

Η δαπάνη που θα προκληθεί από την ανωτέρω απόφαση 
έχει προβλεφθεί σε βάρος του προϋπολογισμού έτους 2006 
του Πολιτιστικού Οργανισμού Δήμου Αγ. Δημητρίου, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 38536 (10) 

Έγκριση συμβάσεων μίσθωσης έργου στη Φιλαρμονική 
Δήμου Αγ. Παρασκευής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση ,οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις δκπάξεις του άρθρου 6 του ν. 2527/1997 « Συμβάσεις 
μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμ¬ 
βάσεις έργου που δεν υποκρύπτουν εξαρτημένη εργασία. 

4. Την υπ’ αριθμ. 35507/2006 εισηγητική μας έκθεση. 

5. Το υπ’ αριθμ. 33163/2006 έγγραφο του ΥΠ.ΕΣ.Δ.Δ.Α. το 
οποίο μας γνωρίζει την ΔΙΠΠ/Φ.ΕΓΚΡ./1/217/11080/22.6.200 
6 απόφαση της επιτροπής του άρθρου 2 παρ. 1 της ΠΥΣ 
55/1998 και την υπ’ αριθμ. 32904/2006 απόφαση κατανο¬ 
μής του Υφυπουργού ΕΣ.Δ.Δ.Α με τις οποίες εγκρίθηκαν 
για τους Ο.Τ.Α. α’ βαθμού συμβάσεις μίσθωσης έργου για 
ένα έτος, υπό την απαραίτητη προϋπόθεση τήρησης των 
διατάξεων του αρ.6 του ν. 2527/1997 που ορίζουν μεταξύ 
άλλων ότι το προς ανάθεση έργο δεν πρέπει να ανάγεται 
στα συνήθη καθήκοντα των υπαλλήλων των οικείων φο¬ 
ρέων, αποφασίζουμε: 

Εγκρίνουμε την πρόσληψη με σύμβαση μίσθωσης έργου 
(1) ατόμου, για το χρονικό διάστημα ενός έτους, σύμφωνα 
με όσα διαλαμβάνονται στην υπ’ αριθμ. 1/2005 απόφαση του 
Διοικητικού Συμβουλίου της Φιλαρμονικής του Δήμου Αγ. 
Παρασκευής και υπό την απαραίτητη προϋπόθεση τήρησης 
των διατάξεων του αρ.6 του ν. 2527/1997 ως εξής: 

1 Αρχιμουσικός ΔΕ με ποσό αμοιβής 11.850 € 

Σε περίπτωση που οι ανάγκες έχουν καλυφθεί σε προ¬ 
σωπικό είτε με μετάταξη είτε με πρόσληψη μόνιμου προ¬ 
σωπικού παρακαλούμε να ενημερώσετε απευθείας το 
ΥΠ.ΕΣ.Δ.ΔΑ εντός 5 ημερών από την λήψη της παρούσας 
απόφασης. 

Η δαπάνη που θα προκληθεί από την ανωτέρω απόφαση 
έχει προβλεφθεί σε βάρος του προϋπολογισμού έτους 2006 
του εν λόγω φορέα. 

Η απόφαση να δημοσιευθεί στην Εφημερίδα της Κυβερ¬ 
νήσεως. 

Αθήνα, 26 Ιουνίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

